CELEX: 32010R0465
Language: bg
Date: 2010-05-27 00:00:00
Title: Регламент (ЕО) № 465/2010 на Комисията от 27 май 2010 година относно класирането на някои стоки в Комбинираната номенклатура

28.5.2010   
            
            
               BG
            
            
               Официален вестник на Европейския съюз
            
            
               L 129/64
            
         РЕГЛАМЕНТ (ЕО) № 465/2010 НА КОМИСИЯТА
   от 27 май 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 май 2010 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Изделие с външни размери 197 × 90 × 2 cm, състоящо се от 16 летви от твърдо дърво, придържани заедно от две ленти от текстилна тъкан, закрепени към дървото с метални скоби.
                  Летвите не са огънати и са направени от нееластичен масивен чам.
                  Изделието е предназначено за използване в комбинация с рамка за легло, за да служи като опора за матрак.
               
               
                  9404 10 00
               
               
                  Класирането се определя според общите правила 1 и 6 за тълкуване на комбинираната номенклатура, бележка 3Б към глава 94 както и описанието на кодове по КН 9404 и 9404 10 00.
                  Въпреки че летвите не са нито огънати, нито еластични, като цяло предметът отговаря на условията на позиция 9404, тъй като е предвиден за опора на матрак на легло.
                  Класиране под код по КН 9403 90 30 като част от легло се изключва, тъй като по силата на забележка 3Б към глава 94 поставките за матраци, представени отделно, не се класират като части от стоки.
                  Следователно изделието следва да бъде класирано под код по КН 9404 10 00 като поставка за матраци.